APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO DE CONSTRUCIÓNS, INSTALACIÓNS E OBRAS
ADMINISTRACIÓN LOCAL — Municipal — Arbo (Ordenanzas e Regulamentos, 20/06/2016)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario inicial aprobatorio de modificación da Ordenanza Fiscal Reguladora do Imposto de Construcións, Instalacións e Obras do Concello de Arbo adoptado en sesión celebrada o día 07.04.16, cuxo texto íntegro se fai público en cumprimento do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das facendas locais: 1.—No uso das facultades concedidas polos artigos 133.2 e 142 da Constitución, o artigo 106 da Lei 7/85, do 2 de abril, de Bases do Réxime Local, e de acordo co previsto no artigo 59.2 e artigos 15 e seguintes do Real Decreto lexislativo 2/2004, polo que se aproba o Texto Refundido da Lei Reguladora das Facendas Locais, o Concello de Arbo establece o Imposto sobre Construcións, Instalacións e Obras.1.—Constitúe o feito impoñible do imposto, a realización, dentro do termo municipal, da calquera construción, instalación ou obra para a que se esixa obtención da correspondente licenza de obras ou urbanística, obtivérase ou non dita licenza, ou para a que se esixa presentación de declaración responsable ou comunicación previa sempre que a expedición da licenza ou a actividade de control corresponda ao Concello da imposición.2.—As construcións, instalación ou obras ás que se refire o apartado anterior poderán consistir en: a) Os actos de edificación e uso do solo e do subsolo que, conforme á normativa xeral de ordenación da edificación, precisen de proxecto de obras de edificación. b) Obras de nova planta e ampliación de construcións existentes. c) Obras en edificios, tanto aquelas que modifiquen a súa disposición interior como o seu aspecto exterior. d) As intervencións en edificios declarados bens de interese cultural ou catalogados polas súas singulares características ou valores culturais, históricos, artísticos, arquitectónicos ou paisaxísticos. e) As demolicións. f)) Os muros de contención de terras e peche de terreos. g) Os grandes movementos de terras e as explanacións. h) A ubicación de casas prefabricadas e instalacións similares, xa sexan provisionais ou permanentes. i) A tala de masas arbóreas ou de vexetación arbustiva en terreos incorporados a procesos de transformación urbanística e, en todo caso, cando dita tala derivase da lexislación de protección do dominio público. j) Instalación de rótulos e letreiros. k) Obras e instalacións industriais. l) Obras de fontanería e sumidoiro. ll) Obras en cemiterios. m) Calquera outras construcións, instalacións ou obras que requiran licenza de obra ou urbanística, ou ben a presentación de declaración responsable ou comunicación previa, de acordo coa normativa urbanística vixente.1.—Son suxeitos pasivos deste Imposto, a título de contribuíntes, as persoas físicas ou xurídicas e as Entidades ás que se refire o artigo 35.4 da Lei 58/2003, de 17 de decembro, Xeral Tributaria, que sexan donos da construción, instalación ou obra, sexan ou non propietarios do inmoble sobre o que se realice a construción, instalación ou obra.2.—Terán a consideración de suxeitos pasivos substitutos do contribuínte os que soliciten a correspondente licenza ou presenten as correspondentes declaracións responsables ou comunicacións previas ou quen realicen as construcións, instalacións ou obras. O substituto poderá esixir do contribuínte o importe da cota tributaria satisfeita.1.—A base impoñible deste imposto está constituída polo custe real e efectivo da construción, instalación ou obra, e entendese por tal, a estes efectos, o custo de execución material de aquela.2.—A cota do imposto será o resultado de aplicar á base impoñible o tipo de gravame.3.—O tipo de gravame será o 2,5 %. 4.—O Imposto devéngase no momento de iniciarse a construción, instalación ou obra, aínda cando non se tivera obtido a correspondente licenza.1.—Cando se conceda a licenza preceptiva, ou se presente a declaración responsable ou a comunicación previa, ou cando, non téndose solicitado, concedido ou denegado aínda aquela ou presentado estas, se inicie a construción, instalación ou obra, practicarase unha liquidación provisional a conta, determinándose a base impoñible: a) En función do orzamento presentado polos interesados, sempre que este fora visado polo colexio oficial correspondente cando elo constitúa un requisito preceptivo. b) Noutros casos a base impoñible será determinada polos técnicos municipais de conformidade co custe estimado do orzamento.2.—Unha vez finalizada a construción, instalación ou obra, e tendo en conta o seu custe real e efectivo, o concello, mediante a oportuna comprobación administrativa, modificará no seu caso, a base impoñible a que se refire o punto 1 practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda.3.—O Concello poderá esixir este Imposto en réxime de autoliquidación.1. Está exenta do pagamento deste imposto a realización de calquera construción, instalación ou obra da que sexa dono o Estado, a Comunidade Autónoma ou as entidades locais, que aínda que estea suxeita ao imposto, vaia ser directamente destinada a estradas, ferrocarrís, portos, aeroportos, obras hidráulicas, saneamento de poboación e de augas residuais, aínda que a súa xestión a leven a cabo organismos autónomos e tanto que se trate de obras de investimento novo como de conservación 1.—Una bonificación do 95 % a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. Tal e como prevé a normativa vixente en materia de facendas locais, corresponderá dita declaración ao Pleno da Corporación e acordarase, previa solicitude do suxeito pasivo, por voto favorable da maioría simple dos seus membros.2.—Unha bonificación a favor das construcións, instalacións ou obras que sexan declaradas de especial interese ou utilidade municipal por concorrer circunstancias de fomento de emprego nas seguintes circunstancias: — Bonificación do 95% para as empresas que se instalen no Parque Empresarial de Arbo cando se contraten más de 10 traballadores que figuren como demandantes de emprego nas oficinas do INEM. — Bonificación do 50% para as empresas que se instalen no Parque Empresarial de Arbo cando se contraten ata 10 traballadores que figuren como demandantes de emprego nas oficinas do INEM.3.—Unha bonificación do 95 % en favor das obras de intervención total en edificacións ou construcións incluídas no catálogo de protección do Plan Xeral de Ordenación Municipal do Concello de Arbo.4.—Unha bonificación do 50% a favor das obras de intervención parcial en fachadas e cubertas das edificacións ou construcións incluídas no catálogo de protección do Plan Xeral de Ordenación Municipal do Concello de Arbo.5.—Unha bonificación do 35% a favor das obras de intervención parcial non incluídas no apartado interior e obras menores a executar no interior das edificacións ou construcións incluídas no catálogo de protección do Plan Xeral de Ordenación Municipal do Concello de Arbo.6.—Unha bonificación do 90 % a favor das construcións, instalación ou obras, que non sexan de nova planta, senón de adecuación funcional de edificios e vivendas que teñan como finalidade suprimir as barreiras arquitectónicas que dificulten o acceso e a mobilidade das persoas con discapacidade, sempre que non veñan xa impostas por prescricións legais. A efectos desta bonificación terán a consideración de minusválidos as persoas cun grado de minusvalía igual ou superior ao 33 por cento. O grado de minusvalía deberá acreditarse mediante certificado ou resolución expedidos polo órgano competente. Se ben, considerarase afecto a unha minusvalía igual ou superior ao 33 por cento aos pensionistas da Seguridade Social que teñan recoñecida unha pensión de incapacidade permanente no grado de incapacidade permanente total, absoluta ou gran invalidez. Esta bonificación acadará exclusivamente á parte de cota correspondente ás construcións e obras destinadas estritamente a dito fin, debéndose achegar polo interesado o detalle do orzamento, subscrito no seu caso, polo técnico facultativo que dirixa as obras, no que determine razoadamente o custe das construción, instalacións ou obras amparadas por esta bonificación.7.—Unha bonificación do 50% a favor das construcións, instalacións ou obras referentes a vivendas de protección oficial.8.—En tódolos supostos a bonificación deberá ser solicitada polos interesados, e na súa solicitude deberán acompañar a documentación acreditativa do cumprimento das condicións para a aplicación da correspondente bonificación.9.—Corresponde ao Pleno do Concello a valoración da concorrencia ou non das condicións para a aplicación da correspondente bonificación e o seu outorgamento.10.— O Concello reservase a facultade de facer as comprobacións oportunas en orde a verificar o cumprimento das circunstancias concorrentes para a obtención da bonificación. En caso de incumprimento das mesmas procederá o reintegro das cantidades indebidamente bonificadas.11.—En ningún caso as bonificacións serán acumulables entre si.1.—A aquelas empresas que cumpran os requisitos para serlle aplicada a bonificación prevista no artigo 7.2 desta Ordenanza descontaráselle do importe da cota tributaria resultante do imposto o importe previamente satisfeito en concepto de Taxa polo outorgamento da licenza urbanística correspondente á construción, instalación ou obra de que se trate.1.—A inspección e recadación do Imposto realizarase de conformidade co previsto na Lei Xeral Tributaria e demais Leis do Estado reguladoras da materia, así como as disposicións ditadas para o seu desenvolvemento.1.—En todo o relativo á cualificación das infraccións tributarias así como á determinación das sancións que polas mesmas correspondan a cada caso, aplicarase o réxime regulado na Lei Xeral Tributaria e disposicións que a complemente o desenvolvan. As modificacións que se introduzan na regulación do Imposto, polas Leis de Orzamentos Xerais do Estado ou por calquera outras Leis ou disposicións, e que resulten de aplicación directa, producirán, no seu caso, a correspondente modificación tácita da presente Ordenanza fiscal. A presente Ordenanza Fiscal entrará en vigor e será de aplicación no momento da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa. Contra o presente acordo, conforme ao artigo 19 do Real Decreto Lexislativo 2/2004, de 5 de marzo, poderá interpoñerse polos interesados recurso contencioso-administrativo, no prazo de dous meses contados a partires do día seguinte da publicación deste anuncio no Boletín Oficial da Provincia ante o Tribunal Superior de Xustiza de Galicia. En Arbo a 2 de xuño de 2016.—O Alcalde, Horacio Gil Expósito.